לוח השנה העברי

**לוח השנה העברי בתקופת בית ראשון (מאה 10 לפנה"ס – מאה 6 לפנה"ס)**

בתנ"ך מוזכרים חמישה חודשים בשנה:

**אביב** "תחילת קציר השעורים"

**זיו** "פאר [נועד לתאר את עונת הפריחה]" (ספר מלכים א', ו', א, לז)

**צח** "חום"

**איתנים** נקרא גם "החודש השביעי"

**בול** מלשון "מבול"

**לוחות שנה נוספים שהיו נהוגים בתקופתו של ישו**

לוחות שנה שמשיים

חלק מלוחות השנה העבריים, אשר התגבשו רק כמה מאות שנים אחרי חורבן בית ראשון, היו לוחות שמשיים (364 ימים בשנה), כפי שניתן לראות במגילות קומראן כמו גם בספרי חנוך ובספר היובלים.

לוח השנה היוליאני

יוליוס קיסר הורה לאסטרונומים לשנות את לוח השנה הרומי כך שהחודשים יהיו תואמים לעונות השנה ומשנת 45 לפנה"ס הונהג ברחבי האימפריה הרומית לוח שנה בן 365 ימים בשנה, כאשר פעם בארבע שנים מוסיפים יום לחודש פברואר. לוח השנה היוליאני קרוי על שמו של יוליוס קיסר, וכמוהו גם חודש יולי. עם זאת, מאחר שמקורו של לוח שנה זה באימפריה הרומית, רבים מהחודשים בו קרויים על שם אלים רומאיים, כך למשל חודש מרץ, הקרוי על שמו של אל המלחמה הרומי מרס.

**לוח השנה העברי בתקופת בית שני (מאה 6 לפנה"ס – 70 לספירה)**

החל מתקופת בית שני (מאה 6 לפנה"ס – 70 לספירה), החודשים מוזכרים בתנ"ך בשמותיהם הבבליים, שאומצו בתקופת גלות בבל: ניסן, אייר, סיוון, תמוז, אב, אלול, תשרי, חשוון, כסלו, טבת, שבט ואדר.

|  |  |  |  |
| --- | --- | --- | --- |
| **לוח השנה היוליאני/הגרגוריאני** | **תקופת בית ראשון** | **תקופת בית שני** | **שבעת המועדים המרכזיים בלוח השנה העברי** |
| מרץ | אביב | ניסן | פסח: י"ד-ט"ו בניסןאכילת מצות: ט"ו-כ"א בניסןפירות ראשונים: ביום ראשון שלאחר החג |
| אפריל | זיו | אייר |  |
| מאי | סיוון | שבועות: 50 יום (שבעה שבועות) אחרי פסח |
| יוני | תמוז |  |
| יולי | צח | אב |  |
| אוגוסט | אלול |  |
| ספטמבר | איתנים | תשרי | ראש השנה (יום תרועה): א' בתשרייום כיפור: י' בתשריסוכות: ט"ו-כ"א בתשרי |
| אוקטובר | חשוון |  |
| נובמבר | בול | כסלו | חנוכה (חנוכתו מחדש של בית המקדש): הדלקת נרות; שבוע אחד |
| דצמבר | טבת |  |
| ינואר | שבט |  |
| פברואר | אדר |  |

חגים ומועדים בלוח השנה העברי

**המצב הפוליטי**

**עלייה לרגל**

בתורה נקבעו שלושה חגים (פסח, שבועות וסוכות) שבהם מצווה על כל הגברים הבוגרים לעלות לרגל לירושלים (מצווה זו הייתה תקפה עד לחורבן בית המקדש).

**פסח** מסמן את ראשית השנה החקלאית בארץ ישראל ונחגג לזכר יציאת מצרים בט"ו בניסן.

יום אחרי חג הפסח, מתחילים היהודים את ספירת העומר (עומר הוא אלומת שיבולים). ביום החמישים לספירת העומר חוגגים היהודים את חג **השבועות** לכבוד הבאת הפירות הבשלים הראשונים לבית המקדש ולכבוד קבלת התורה במעמד הר סיני. חג השבועות מקביל לחג הפנטקוסט הנוצרי, המציין את ירידת רוח הקודש (במקום התורה במסורת היהודית) על השליחים, 50 ימים לאחר חג הפסחא.

חג **סוכות** נחגג בט"ו בתשרי, ומכונה גם חג האסיף על שום התבואה הנאספת מפני הגשמים. בחג זה מציינים היהודים את 40 שנות הנדודים במדבר, בהן ישבו בני ישראל בסוכות. משך החג שבעה ימים.

בסוף סוכות נחגגים שני חגים נוספים, שמיני עצרת ושמחת תורה. חגים אלה הם חגים נפרדים העומדים בפני עצמם, ואולם מרבית האנשים רואים בהם חלק מחג הסוכות. בתקופת ישו, היה מתקיים מנהג שמחת בית השואבה וכן תהלוכת לפידים בכל ערב של חול המועד סוכות, ובמהלך הטקסים הללו אמר ישו, "מי שצמא יבוא נא אלי וישתה" (יוחנן ז', לז) וגם "אני אור העולם. איש ההולך אחריי לא יתהלך בחושך." (הבשורה על פי יוחנן ח', יב).

עם מותו של הורדוס (4 לפנה"ס), נוסדה הטטררכיה ההרודיאנית, כאשר שלושת בניו של הורדוס, לצד אחותו שלומית, התחלקו בשלטון על הממלכה. ארכלאוס קיבל את יהודה ואת ירושלים, הורדוס אנטיפס קיבל את הגליל ואת פראיה, פיליפוס קיבל את אזור רמת הגולן והבשן. ואולם ארכלאוס התגלה כשליט כושל. בשנת 6 לספירה הדיח אותו הקיסר אוגוסטוס וסיפח את אזור יהודה ושומרון כפרובינציה רומית המנוהלת על ידי נציב – המכונה לעיתים פרייפקט או מושל – היושב בקיסריה. הנציב הזה היה כפוף לנציב הרומי בסוריה. לאחר מותו של הורדוס, הדקפוליס, עשר ערים באזור הכינרת, זכו מחדש בעצמאותן.

**יהודה תחת שלטון רומא**

השליטה הרומאית ביהודה הייתה מציאות בלתי מעורערת, אם כי היא לא בהכרח השפיעה על חיי היום יום של התושבים. כפי שהיה נהוג בפרובינקיות רומאיות אחרות, גם ביהודה נגבה מס מהתושבים על ידי גובי מס מקומיים.

ניתנה אוטונומיה מרחיקת לכת לרבות מהקהילות שחיו באותה תקופה ביהודה: יהודים, שומרונים, יוונים וסורים. מבחינה דתית ומשפטית, היו היהודים כפופים לסנהדרין (ההגייה הארמית של המילה היוונית סינהדריון, מועצה). לבית דין זה הייתה סמכות לשפוט בעניינים הלכתיים, אזרחיים ופליליים, אך נאסר עליה לגזור גזר דין מוות (אם כי עונש של סקילה באבנים על עבירות הלכתיות שונות לא היה עניין נדיר).

הנציבים הרומים הפגינו על פי רוב סובלנות בענייני דת. מתוך כבוד לדתם העתיקה של היהודים, הרומאים לא דרשו מהם להקריב קורבן לקיסר, וכמו כן אסר השלטון הרומי להציב פסלים לא רק בבית המקדש עצמו, אלא בכל שטח העיר ירושלים. הנציבים הרומים בחרו בדרך כלל שלא להתערב בסוגיות דתיות: כך לדוגמא, נציבי יהודה, פונטיוס פילאטוס ואנטוניוס פליקס, לא מצאו כל עילה להרשיע את ישו ואת פאולוס. אף על פי כן, מאחר שהנציבים הרומיים היו אמונים על מינוי הכהן הגדול ועל מינוים של חלק מחברי מועצת הסנהדרין, הם השפיעו בהכרח על המדיניות הרומית כלפי המיעוטים הדתיים החיים בקרבה.

**הפרושים**

"...נחשבים הפרושים כאנשים המפרשים את החוקים בדיוק הרב ביותר [...] הפרושים אוהבים איש את רעהו ומטפחים את האחווה בציבור..."

יוסף בן מתתיהו, תולדות מלחמת היהודים ברומאים, ב', 162-166 (מיוונית: ליזה אולמן)

מקור המילה "פרושים" ככל הנראה בפועל "פרש" או "לפרוש". ואכן, הפרושים הקפידו על אורח חיים דתי והידרו במצוות באופן שבידל אותם מסביבתם.

בברית החדשה, מאשים ישו את הפרושים בהתנהגות דו פרצופית ובהתנשאות דתית. האמת היא שישו אימץ את רוב עיקרי האמונה הפרושית: תחיית המתים, צומות. כמו כן, בדומה לפרושים, לימד ישו את מאמיניו לפנות לאלוהים בתור אב.

**חברה**

**הצדוקים**

"... ואילו הצדוקים נוהגים גם בינם לבין עצמם בגסות, ובפגישות עם אנשים כמותם הם בוטים כמו [במפגש] עם נוכרים."

יוסף בן מתתיהו, תולדות מלחמת היהודים ברומאים, ב', 166 (מיוונית: ליזה אולמן)

לא ברור מה מקור השם צדוקים: ייתכן שמקורו במילה "צדיק" או "צדוק", כלומר יורשיו של צדוק, הכהן הגדול הראשון שמינה שלמה. בתקופת בית שני, מרבית הכהנים הגדולים היו מבני צדוק. הצדוקים, בניגוד לפרושים, דחו את התורה שבעל פה ולא האמינו בתחיית המתים (מעשי השליחים, כ"ג, ט).

מבחינה פוליטית, אימצו הצדוקים עמדה מתונה כלפי הכיבוש הרומאי. עיקר דאגתם הייתה נתונה למניעת התקוממות לאומית שתביא להחרבתו של בית המקדש ולביטול זכויות היתר שלהם.

**הקנאים**

בברית החדשה מסופר על קנאים שלחמו ברומאים; כאלה היו הגליליים, שפונטיוס פילטוס ערב את דמם בזבחים שלהם (הבשורה על פי לוקס, י"ג, א, ב).

היו שאימצו את האידיאולוגיה הקנאית כמעין הצהרה פוליטית, אך נמנעו מהשתתפות במרידות של ממש כנגד השלטון. כזה היה, ככל הנראה, שמעון הקנאי, אחד משנים עשר השליחים של ישו.

**האיסיים**

"הם מתרחקים מהנאות הגוף כמו ממידה רעה, ומעלה היא בעיניהם לכבוש את היצר ולא להיכנע לתאוות."

יוסף בן מתתיהו, תולדות מלחמת היהודים ברומאים, ב', 120 (מיוונית: ליזה אולמן)

האיסיים היו קבוצה קטנה הרבה יותר מהפרושים והצדוקים ומסופר עליהם כי גזרו על עצמם חיי סגפנות, עוני ואדיקות דתית הכוללת טבילות טהרה. האיסיים דחו את הממסד הדתי היושב בירושלים וכן את בית המקדש עצמו והמתינו בציפייה לניצחון "בני האור" על "בני החושך".

**ההרודיאנים**

ההרודיאנים היו כת יהודית שתמכה בשושלת הורדוס. הם התיישבו בעיקר בגליל, אשר בתקופת חייו של ישו, נשלטה על ידו הורדוס אנטיפס. אין בידינו מידע רב על אמונותיהם הדתיות. בברית החדשה נכתב כי הם עשו יד אחת עם הפרושים כדי להסגיר את ישו (הבשורה על פי מרקוס, ג', ו).

**הפובליקנים (גובי המיסים)**

הפובליקנים היו גובי מיסים מטעם האימפריה הרומית. במסגרת תפקידם, הואשמו לא פעם בשיתוף פעולה עם השלטון הכובש ובהתעשרות על חשבון תושבי הפרובינקיה. ישו ראה בגובי המס – כמו גם בחוטאים ובזונות – כבשים אובדים שיש להציל ולהשיב אל חיק העם.

**עם הארץ**

קבוצה זו כללה שלל מעמדות, החל בפועלים עניים המשתכרים מטבע כסף אחד ליום וכלה בסוחרים עשירים. יהודים, בעיקר באזור הגליל התחתון, התגוררו לעיתים לצד לא יהודים, בהם צאצאים של מתיישבים יוונים ומקדונים, יוונים סורים, נבטים וערבים. הקבוצה היחידה שממנה הקפידו היהודים להתרחק הייתה השומרונים.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | חיטה | שעורה | שיבולת שועל | דוחן | עדשים | אפונה | ענבים | פשתן | תאנים | זיתים | רימונים |
| מרץ |  |  |  |  |  |  |  |  |  |  |  |
| אפריל |  |  |  |  |  |  |  |  |  |  |  |
| מאי |  |  |  |  |  |  |  |  |  |  |  |
| יוני |  |  |  |  |  |  |  |  |  |  |  |
| יולי |  |  |  |  |  |  |  |  |  |  |  |
| אוגוסט |  |  |  |  |  |  |  |  |  |  |  |
| ספטמבר |  |  |  |  |  |  |  |  |  |  |  |
| אוקטובר |  |  |  |  |  |  |  |  |  |  |  |
| נובמבר |  |  |  |  |  |  |  |  |  |  |  |

מלאכות שונות

נגרים נהגו להכין כלים חקלאיים ולתקנם, וכן סייעו בבניית בתי מגורים.

בנאים עיבדו את אבן הגיר, האבן הנפוצה בישראל, וסיתתו אותה לממדים המתאימים לבנייה.

קדרים הכינו כלי חרס לשימוש ביתי.

מעבדי עורות נהגו לעבוד מחוץ לעיר, בדרך כלל בקרבת נהר, מפאת הריח העז הנלווה לעבודתם. הם הכינו סנדלים, חגורות ונאדות מעור עזים ששימשו לנשיאת מים, יין או שמן.

חקלאות

הענף החשוב ביותר. נהגו לפזר את הזרעים באופן ידני, וגשמי סוף האביב הבשילו את היבולים.

דיג

הדיג הוגבל למספר נהרות ואגמים, בעיקר לאגם כנרת.

מרעה

ענף חשוב נוסף. רועה הצאן נדרש להאכיל את העדר ולהגן עליו. לשם כך היה עליו לגמוא מרחקים גדולים.